SOS homophobie

SOS homophobie a zo anv ur gevredigezh disklêriet hervez lezenn 1901 hag a zo he fal stourm a-enep d'ar gwalldiforc'h graet ouzh an dud abalamour d'o revelezh ha sevel a-enep d'ar feulster raze diazezet war an homofobiezh hag al lesbofobiezh.

Krouet e oa bet ar gevredigezh d'an 11 a viz Ebrel 1994 ha graet e vez war he zro gant tud a youl vat e Frañs a-bezh. Ezel eo eus Kreizenn Gae ha Lesbian Pariz (CGL de Paris).

Er penn-kentañ e oa bet krouet evit ma c'hellfe an dud gervel dre pellgomz hep reiñ o anv evit klemm rak ar feulster homofobiel. Diwar se e felle d'ar gevredigezh dielfennañ stad ar gudenn e Frañs ha neuze lakaat war evezh ar bolitikourion, ar mediaoù hag an dud dre vras dre o c'helaouiñ en un doare pishoc'h.

 Palioù ar gevredigezh 

 Mirva an homfobiezh 

 Skoazellañ an dud bet gouzañvet gante ar feulster pe ar gwalldiforc'h abalamour d'o revelezh dre sevel ur servij dre pellgomz dianv hag en ur reiñ dezhe titour diwar-benn o gwirioù hag ar pezh a c'hellent ober o-unan evit dont a-ben da diskoulmañ o c'huidennoù war an dachenn-se;

 Bep bloaz, diazezet war ar pellgomzadennoù-se, e vez embannet gant ar gevredigezh un teuliad a laka war-wel stad an traoù e Frañs dre vras e-keñver an homofobiezh.

 Stourm a-enep d'an homofobiezh 

 Skoazellañ an tud bet gouzañvet gante felster an homofobiezh hag al lesbofobiezh a-drugarez d'o fellgomzadennoù pe dre sevel teuliadoù resis. Diwar al labour-se e c'hell tud ar gevredigezh kas an teuliad betel al lêz-varn, mont da gaozeal gant an dud kirikiek d'ar feulster er skolioù, war al lec'h-labour, hag all; 

 Kelaouiñ an dud dre vras diwar-benn an homofobiezh en ul lakaat war wel gwirioù an dud heñvelrevel;

 Pouezañ war ar velestradurezh foran hag aozadurioù ofisiel all evit ma chomfent a-sav da walldiforc'hañ etre an dud hervez o revelezh hag evit ma vefe savet lezennoù resis evit gwareziñ gwirioù an dud heñvelrevel;

 Stourm evit ma vo tizhet an hevelep gwirioù gant ar c'houbladoù LGBT evit ar c'houbladoù arallrevel.

Gwelet ivez
 Homofobiezh
 Lesbofobiezh
 LGBT

Liammoù diavaez
 sos-homophobie.org

Rummad:Revelezh
Rummad:LGBT